**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 23.06.2020, ora 08.00 – 24.06.2020, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 24.06.2020, ora 07.00**

**RÂURI**

Debitele au fost în creștere, ca urmare a precipitaţiilor căzute în interval şi propagării, exceptând râurile Tur, Trotuș, cursurile inferioare ale Someșului, Crișului Alb, Mureșului, Timișului, Jiului, Vedei, Argeșului, Ialomiței, Sucevei, cursul mijlociu al Moldovei, afluenții Oltului superior și râurile din Dobrogea, unde au fost în scădere.

Scurgeri importante pe versanţi, torenţi şi pâraie, viituri rapide cu efecte de inundații locale și creșteri semnificative de niveluri și debite cu depășirea **COTELOR DE APĂRARE** s-au produs pe unele râuri mici din zonele de deal și munte nordul și estul țării.

Se situează peste:

- **COTELE DE PERICOL** râurile la staţiile hidrometrice: Prut- Oroftiana (650+92), jud.BT și Prut- Stânca-aval (375+14), jud.BT;

- **COTELE DE INUNDAȚIE** râurile la stațiile hidrometrice: Prut- Rădăuţi-Prut (410+80), jud.BT, Prut- Prisăcani (520+2), jud.IS, Târnava Mică- Târnăveni (320+16), jud.MS, Timiş- Grăniceri (750+50), jud.TM și Vicinic- Milcoveni (180+7), jud.CS;

- **COTELE DE ATENȚIE** râurile la stațiile hidrometrice: Siret- Drăgeşti (300+16), jud.BC, Prut- Ungheni (460+65), jud.IS, Jijia- Chipereşti (400+14), jud.IS, Prut- Drânceni (560+23), jud.VS, Olt- Micfalău (211+19), jud.CV, Tisa- Valea Vişeului (150+38), jud.MM, Tur- Călineşti Oaş (350+40), jud.SM, Tur- Turulung (360+58), jud.SM, Someşul Mare- Valea Mare (110+16), jud.BN, Someşul Mare- Rodna (120+26), jud.BN, Ilva- Poiana Ilvei (150+37), jud.BN, Şieu- Şintereag (200+22), jud.BN, Someşul Mare- Beclean (180+20), jud.BN, Mureş- Stânceni (170+13), jud.MS, Târnava Mică- Bălăuşeri (180+28), jud.MS, Târnava Mică- Blaj (320+98), jud.AB, Târnava Mare- Mediaş (280+2), jud.SB, Orăştie- Orăştie (200+26), jud.HD, Râul Galben- Haţeg (150+13), jud.HD, Valea Luncanilor- Chitid (240+20), jud.HD, Şasa- Poieni (50+25), jud.TM, Bega- Făget (220+35), jud.TM, Bistra- Obreja (85+7), jud.CS, Timiş- Lugoj (150+30), jud.TM, Bârzava- Moniom (220+2), jud.CS, Bârzava- Partoş (50+70), jud.TM, Moraviţa- Moraviţa (250+50), jud.TM și Caraş- Craşova (140+4), jud.CS.

În interval s-au situat peste:

- **COTELE DE PERICOL** râurile la stațiile hidrometrice: Tisa- Valea Vişeului (260+70), jud.MM și Ilva- Poiana Ilvei (250+14), jud.BN;

- **COTELE DE INUNDATIE** râurile la stațiile hidrometrice: Olt- Hoghiz (350+3), jud.BV, Pârâul Nou- Nou Român (500), jud.SB, Someşul Mare- Valea Mare (140+18), jud.BN, Someşul Mare- Rodna (170+36), jud.BN, Aiudul de Sus- Aiud (300+10), jud.AB, Târnava Mică- Bălăuşeri (240+14), jud.MS, Orăştie- Orăştie (250+38) și jud.HD, Şasa- Poieni (90+4), jud.TM;

- **COTELE DE ATENȚIE** râurile la stațiile hidrometrice: Suceava- Brodina (250), jud.SV, Bistriţa- Cârlibaba (150+1), jud.SV, Bistriţa- Dorna Giumalău (200+38), jud.SV, Bistriţa- Broşteni (150+15), jud.SV, Olt- Sâncrăieni (200+2), jud.HR, Vişeu- Leordina (310+25), jud.MM, Vişeu- Bistra (220+70), jud.MM, Iza- Strâmtura (200+45), jud.MM, Iza- Vadu Izei (300+50), jud.MM, Someşul Mare- Nepos (180+20), jud.BN, Bistriţa- Bistriţa (150+58), jud.BN, Budac- Budacu de Jos (130), jud.BN, Barcău- Sălard (510+84), jud.BH, Valea Satului- Buceş (160+2), jud.HD, Mureş- Gălăoaia (170), jud.MS, Mureş- Glodeni (180+18), jud.MS, Niraj- Miercurea Nirajului (175+13), jud.MS, Niraj- Cinta (370+35), jud.MS, Secaş- Colibi (300+90), jud.AB, Orăştie- Grădiştea de Munte (65+1), jud.HD, Strei- Pui (150+17), jud.HD, Râuşor- Râu de Mori (100+20), jud.HD, Gladna- Fârdea (110+32), jud.TM, Hăuzeasca- Fârdea (180+16), jud.TM, Pogăniş- Brebu (300+38), jud.CS, Tău- Soceni (60+8), jud.CS, Pogăniş- Valeapai (200+4), jud.CS, Sebeș- Turnu Ruieni (250+3), jud.CS, Bârzava- Crivaia (150+4), jud.CS și Bârzava- Moniom (220+4), jud.CS.

Este în vigoare **AVERTIZAREA HIDROLOGICĂ** nr. 21 din 23.06.2020.

În interval au fost emise cinci **AVERTIZĂRI HIDROLOGICE** pentru fenomene imediate..

Debitele vor fi în general în creștere datorită precipitaţiilor prognozate şi propagării exceptând râurile din bazinul Argeș, bazinele superioare ale Crasnei, Barcăului, Crișului Repede, Crișului Negru, Crișului Alb, Timișului, Bârzavei, Carașului, Vedei, Jijiei și bazinul inferior al Oltului unde vor fi, în general, în scădere.

Sunt posibile scurgeri importante pe versanți, torenți, pâraie, viituri rapide pe râurile mici cu posibile efecte de inundaţii locale și creșteri mai însemnate de niveluri și debite cu depășiri ale **COTELOR DE APĂRARE** pe unele râuri din zonele de deal și de munte.

Se menține în vigoare **AVERTIZAREA HIDROLOGICĂ** nr. 21 din 23.06.2020.

**DUNĂRE**

Debitul la intrarea în ţară (secţiunea Baziaş) în intervalul 23.06 – 24.06.2020 a fost în scădere, având valoarea de 6600 m3/s, peste media multianuală a lunii iunie (6400 m3/s).

În aval de Porţile de Fier debitele au fost în creștere pe sectoarele Gruia – Calafat și Zimnicea – Tulcea și în scădere pe sectorul Bechet – Tr. Măgurele.

Debitul la intrarea în ţară (secţiunea Baziaş) va fi în creştere (6800 m3/s).

În aval de Porţile de Fier debitele vor fi în creştere.

**2.** **Situația meteorologică în intervalul 23.06.2020, ora 09.00 – 24.06.2020, ora 06.00**

**ÎN ŢARĂ**

Vremea s-a menținut, în genera,l instabilă în cea mai mare parte a țării. Au fost înnorări temporar accentuate și pe arii extinse averse torențiale, descărcări electrice și intensificări de scurtă durată ale vântului care, pe raza localităților Râmnicu Sărat (jud. Buzău), Târgu Ocna (jud.Bacău) și Negrești (jud. Vaslui) au avut aspect de vijelie (cu viteze la rafală în jurul a 80 km/h). Cantitățile de apă au depășit 15...25 l/mp și pe arii restrânse, mai ales în est și centru, 40...50 l/mp (acumulându-se până la 59 l/mp la Slobozia, jud. Ialomița). Conform datelor colectate de la stațiile meteorologice și hidrologice s-au consemnat căderi de grindină în județele Vaslui, Vrancea și Teleorman, iar din surse externe și în județele Buzău, Ilfov și Ialomița. Excepție au făcut Dobrogea și Câmpia de Vest, unde astfel de fenomene s-au semnalat pe arii restrânse și la intensitate mai redusă. Temperaturile maxime au fost cuprinse între 17 de grade la Dumbrăvița de Codru și 30 de grade la Hârșova, Cernavodă, Grivița și Vaslui, iar la ora 06.00, se înregistrau valori termice cuprinse între 10 grade la Miercurea Ciuc și 22 de grade la Sulina. În zonele joase din Oltenia, Banat, Crișana, Transilvania și Moldova, spre dimineață, izolat, a fost ceață.

OBSERVAȚII - de ieri dimineață de la ora 06.00 au fost în vigoare 14 avertizări de tip nowcasting pentru fenomene meteorologice periculoase imediate: 9 de cod roșu, dintre care 7 emise de SRPV Bacău și 2 emise de SRPV Sibiu și 5 de cod portocaliu emise de CNPM pentru Muntenia*.*

**LA BUCUREŞTI**

Vremea a fost ușor instabilă. Cerul a avut înnorări și, trecător, în unele cartiere, a plouat și s-au semnalat descărcări electrice. Vântul a suflat slab și moderat. Temperatura maximă a fost de 28 de grade la Filaret, 27 de grade la Băneasa și 26 de grade la Afumați, iar la ora 06.00 se înregistrau 13 grade la Băneasa și 15 grade la Filaret și Afumați.

**3. Prognoza meteorologică în intervalul 24.06.2020, ora 09.00 – 25.06.2020, ora 09.00**

**ÎN ŢARĂ**

Instabilitatea atmosferică se va menține temporar accentuată ziua în centrul, sudul și estul țării, iar noaptea mai ales în nord, centru și sud-vest, unde vor fi perioade cu averse torențiale, descărcări electrice, intensificări de scurtă durată ale vântului, vijelii și izolat grindină. În intervale scurte de timp sau prin acumulare, local, cantitățile de apă vor depăși 25...30 l/mp și izolat 40...50 l/mp. În celelate regiuni, cerul va fi doar temporar noros și numai pe arii restrânse se vor semnala averse, în general slabe cantitativ. Temperaturile maxime se vor încadra între 21 și 30 de grade, cu cele mai ridicate valori în est și sud-est, iar cele minime vor fi cuprinse, în general, între 12 și 20 de grade.

**LA BUCUREŞTI**

Cerul va fi variabil, cu înnorări temporar accentuate mai ales după-amiaza și vor fi perioade cu averse și descărcări electrice. Vor fi condiții de grindină, iar cantitățile de apă pot fi mai însemnate. Vântul va sufla slab și moderat, cu intensificări de scurtă durată în timpul ploilor. Temperatura maximă va fi de 27...28 de grade, iar cea minimă de 16...17 grade.

1. ***CALITATEA APELOR***

***Administrația Națională „Apele Române”*** informează că la data de 23.06.2020, incepand cu ora 06.50, din cauza cresterii debitelor de apa pluviala colectata din reteaua de canalizare, apele neepurate la Statia de Epurare Deva - jud. Hunedoara care depasesc capacitatea statiei sunt evacuate direct in râul Mures. Începând cu data de 23.06.2020, ora 17:00 a fost reluată funcționarea normală a Stației de epurare Deva.

***Administrația Națională „Apele Române”*** informează că la data de 23.06.2020, incepand cu ora 03.40, din cauza cresterii debitelor de apa pluviala colectata din reteaua de canalizare, apele neepurate la Statia de Epurare Alba Iulia - jud. Alba, apartinand operatorului SC APA CTTA,care depasesc capacitatea statiei sunt evacuate direct in râul Mures. Incepând cu data de 24.06.2020, ora 03.30 a fost reluată funcționarea normală a Stației de epurare Alba Iulia.

***Administrația Națională „Apele Române”*** informează că la data de 23.06.2020, incepand cu ora 08.15, din cauza cresterii debitelor de apa pluviala colectata din reteaua de canalizare, apele neepurate la Statia de Epurare Santuhalm, jud. Hunedoara care depasesc capacitatea statiei sunt evacuate direct in râul Cerna. Incepând cu data de 23.06.2020, ora 17:50 a fost reluată funcționarea normală a Stației de epurare Sântuhalm.

***Administrația Națională „Apele Române”*** informează, la 23.06.2020, că din cauza precipitatiilor abundente si umplerii bazinul de retentie din Nodul hidrotehnic Libertatii , situat pe str. Libertatii- intravilan mun.Tg.Mures - incepand cu ora 13.30 Stastia de Epurare Aquaserv Tg.Mures descarca debitul excedentar in raul Mures. Incepând cu data de 23.06.2020, ora 15:50 a fost reluată funcționarea normală a Stației de epurare Targu Mures.

***Administrația Națională „Apele Române”*** revine, la 24.06.2020, cu informații suplimentare referitor la poluarea accidentală cu produse petroliere produsă la data de 18.06.2020, la ora 19.00, pe canalele V8 si V9 apartinand ANIF Bihor, aval pod rutier E60 la iesirea din loc Alesd, aval de Uzina de Apa Alesd, jud Bihor. Responsabil de producerea poluarii accidentale este S.C. MELANIA NEW S.R.L. Alesd – punctul de lucru din str. Bobâlna, Nr.98.

REZULTATUL ANALIZELOR:

1. Canal – aval pod rutier E60 – înainte de primul baraj absorbant/Aleșd

* indice de hidrocarburi 4489 mg/l

1. Canal – aval pod rutier E60 – aval baraje absorbante/Aleșd

* indice de hidrocarburi 41 mg/l

Pentru limitarea și prevenirea unei noi poluări s-a vidanjat amestecul de apă și produs petrolier din rezervorul de depozitare CLU, inclusiv rigolele pluviale și parțial canalul V9, aflat în spatele rezervorului la cca 10 m.

S-a acționat de către ABA Crișuri – Formația de Intervenție Rapidă Oradea și Formația Aleșd cu mijloacele din dotare (baraje și materiale absorbante), montându-se 12 baraje în lungime de 72 m și folosindu-se absorbant (perlit) cca 180 kg. Astfel s-a limitat și reținut poluarea pe canalul V8.

1. ***CALITATEA MEDIULUI***
2. **În domeniul aerului**

Nu s-au semnalat evenimente deosebite.

1. **În domeniul solului și vegetației**

Nu s-au semnalat evenimente deosebite.

1. **În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare şi nu s-au semnalat evenimente deosebite. Parametrii constatați la stațiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE, TRANSPARENȚĂ ȘI IT